**DĖL ROKIŠKIO RAJONO KAMAJŲ MIESTELIO GALUKIEMIO GATVĖS PAVADINIMO SUTEIKIMO**

2020 m. spalio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsniu, Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ patvirtinto Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, atsižvelgdama į Kamajų seniūnijos 2020 m. spalio 13 d. prašymą, Rokiškio rajono savivaldybės taryba n u s p r e n d ž i a:

Suteikti Rokiškio rajono Kamajų miestelio bevardei gatvei Galukiemio gatvės pavadinimą (priedas).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Lina Zolubienė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO**

**PROJEKTO ,,DĖL PAVADINIMO KAMAJŲ SENIŪNIJOS KAMAJŲ MIESTELIO GATVEI SUTEIKIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Suteikti Rokiškio rajono Kamajų miestelio bevardei gatvei *Galukiemio* gatvės pavadinimą.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 34 punktas; Lietuvos Respublikos vidaus reikalų ministro 2011 m. sausio 25 d. įsakymas Nr. 1V-57 ,, Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“.

**Sprendimo projekto esmė.** Kamajų bendruomenė vykdė Rokiškio rajono Kamajų miestelio Vilniaus ir Jaunystės gatvių gyventojų apklausą, kurioje svarstytas Kamajų miestelio bevardės gatvės pavadinimas. Atsižvelgiant į gyventojų pareikštą vienbalsę nuomonę, siūloma Kamajų miestelio bevardę gatvę pavadinti *Galukiemio* gatve.

**Galimos pasekmės, priėmus siūlomą tarybos sprendimo projektą:**

**teigiamos** – gatvei suteikus pavadinimą, bus galima gatvę žvyruoti, greideriuoti, tvarkyti paviršinio vandens nutekėjimą, inventorizuoti, registruoti VĮ registrų centre;

**neigiamos** –nėra.

**Šio sprendimo nauda Rokiškio rajono gyventojams.** Suteikus gatvei pavadinimą pagerės ten gyvenančių gyventojų gyvenimo kokybė.

**Finansavimo šaltiniai ir lėšų poreikis.** Lėšų poreikio nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Kamajų seniūnijos seniūnė Lina Zolubienė